
Organizačný  poriadok – Príloha č. 8 – Štatút škodovej komisie

ŠTATÚT ŠKODOVEJ KOMISIE

Článok 1
1. Škodová komisia je stálym poradným orgánom riaditeľa školy v otázkach riešenia škodových prípadov a uplatňovania práva na náhradu škody spôsobenej škole jeho zamestnancami, inými fyzickými osobami alebo právnickými osobami. Má troch (3) členov, menovaných riaditeľom školy. Funkcia člena škodovej komisie je nezastupiteľná. 
2. Škodová komisia  je povinná: 
a) včas prerokovávať škody spôsobené škole z hľadiska plynutia lehôt na uplatnenie práva na náhradu škody na súde,
b) predkladať riaditeľovi školy na rozhodnutie riadne prešetrené a objektívne posúdené škodové udalosti spolu s návrhmi na uplatnenie nároku na náhradu škody voči zamestnancom, iným fyzickým osobám alebo právnickým osobám, ktorí túto škodu zavinili, prípadne za škodu nesú zodpovednosť. 

Článok 2
1. Ak zo škodového zápisu vyplýva, že za škodu zodpovedá zamestnanec školy, prizve ho tajomník škodovej komisie na rokovanie škodovej komisie. Ak sa zamestnanec odmietne na rokovanie komisie dostaviť alebo svoju účasť neospravedlní do 3 dní pred termínom rokovania, môže komisia škodovú udalosť prerokovať v jeho neprítomnosti. V dostatočne odôvodnených prípadoch neúčasti zamestnanca má tento právo na opätovné prerokovanie prípadu škodovou komisiou. 
2. Základným podkladom pre rokovanie komisie je zápis o škode (škodový protokol), revízna správa, vyjadrenie orgánu činného v trestnom konaní a ostatné potrebné doklady špecifikujúce každý škodový prípad.
3. Ak škodu spôsobí predseda alebo člen škodovej komisie, je tento z rokovania o škodovej udalosti vylúčený. O doplnení členov škodovej komisie namiesto vylúčeného člena rozhoduje riaditeľ školy.  
4. Ak škodu spôsobí riaditeľ školy, o vysporiadaní škody a výške náhrady škody rozhoduje zriaďovateľ. Takúto škodovú udalosť škodová komisia nerieši. 
5. Škodová komisia posudzuje skutkový stav veci najmä: 
a) príčinu vzniku škody – protiprávne konanie, porušovanie pracovných predpisov a predpisov BOZP,
b) príčinnú súvislosť medzi vzniknutou škodou a konaním z hľadiska úmyslu, nedbanlivosti alebo opomenutia, príp. zavinenie cudzím subjektom.
6. Ak zamestnanec uzná záväzok nahradiť škodu ešte v priebehu riešenia škodového prípadu, je tajomník škodovej komisie povinný zabezpečiť uzavretie dohody o uznaní záväzku a dohodnúť spôsob náhrady škody. 
7. Zabezpečenie uzatvorenia dohody o uznaní záväzku sa vzťahuje i na prípady, ak zamestnancovi bola preukázaná zodpovednosť za vznik škody, tento ju však odmietne uznať a uhradiť, pokiaľ nie je prípad prerokovaný škodovou komisiou a rozhodnutý riaditeľom školy. 
8. V prípade, že nedôjde k uzavretiu dohody, škodová komisia navrhne riaditeľovi školy spôsob likvidácie škody, prípadne spôsob náhrady vzniknutej škody. O vymáhaní škody súdnou cestou rozhoduje riaditeľ školy. 

Článok 3
1. Škodová komisia zasadá podľa potreby, najmenej  raz za štvrťrok, tak aby boli škodové prípady prerokované komisiou najneskôr do 30 dní od vzniku škody.
2. Z rokovania škodovej komisie sa vyhotovuje zápis, ktorý obsahuje 
a) dátum rokovania, 
b) mená prítomných členov komisie, 
c) meno zamestnanca, ktorý zapríčinil škodu, 
d) mená zamestnancov prizvaných na komisiu za účelom objasnenia skutkového stavu,
e) návrhy na postup pri uplatňovaní práv na náhradu škody riaditeľovi,
3. Zápis sa spolu s materiálmi prerokovaných škodových prípadov predkladá riaditeľovi školy. 
4. Písomnosti z každej škodovej udalosti sa archivujú spolu s príslušnými dokladmi podľa spisového a skartačného poriadku. 


Článok 4
Tento štatút je súčasťou organizačného poriadku školy. 

	funkcia v škodovej komisii
	Priezvisko, meno

	Predseda škodovej komisie	

	Mgr. Jávorka Andrea

	Tajomník škodovej komisie
  
	Schill Brunczlík Erika

	Mgr. Kovács Ladislav

















Strana 13 z 17
image1.jpeg




